บริซิงเกอร์

บริซิงเกอร์ () เป็นนวนิยายแฟนตาซีเรื่องที่สามของนวนินิยายชุดกำเนิดนักรบมังกร เขียนโดย คริสโตเฟอร์ เปาลินีต่อจากเอลเดสต์ ตีพิมพ์ครั้งแรกในประเทศสหรัฐอเมริกา ในวันที่ 20 กันยายน ปี ค.ศ. 2008 

เรื่องย่อ
หลังการสู้รบกับฝ่ายจักรวรรดิบนที่ราบเพลิงผลาญ ซึ่งเอรากอนกับซาเฟียร่ามังกรของเขาเอาชีวิตรอดมาได้อย่างหวุดหวิด ยังมีการผจญภัยอื่น ๆ รอ
ทั้งสองอยู่อีกเริ่มจากการทำตามคำมั่นสัญญาที่เอรากอนให้ไว้กับโรรัน
ญาติผู้พี่ของเขา ด้วยการไปช่วยคาทรีนาคู่รักของโรรันให้รอดพ้นจาก
เงื้อมมือของกษัตริย์กัลบาทอริกซ์
หลังจากนั้นเอรากอนกับโรรันก็ต้องแยกจากกัน โรรันไปสร้างวีรกรรม
และชื่อเสียงในสนามรบหลายครั้งภายใต้การบัญชาของท่านหญิงนาซูอาดา 
ปิดท้ายด้วยการต่อสู้และเอาชนะเออร์กัลอสูรกึ่งมนุษย์กึ่งแกะ ในขณะที่
เอรากอนต้องเดินทางไปร่วมการประชุมเลือกผู้นำคนใหม่ของพวกคนแคระ
เพื่อช่วยรับประกันว่าหัวหน้าสายตระกูลคนแคระที่จะเข้าข้างฝ่ายวาร์เดนใน
การต่อสู้กับฝ่ายจักรวรรดิจะได้ขึ้นครองบัลลังก์ต่อไป
นอกจากนี้เอรากอนยังต้องฝึกวิชาเพิ่มเติมกับออโรมิส และแสวงหาดาบคู่
ใจเล่มใหม่เพื่อมาแทนที่ชาร์รอค ดาบเล่มใหม่ที่มีคุณสมบัติพิเศษคู่ควร
แก่การเป็นดาบของคนขี่มังกร
และในระหว่างการผจญภัยทั้งหมดนี้เอง เอรากอนยังได้พบความจริง
เกี่ยวกับบิดา-มารดาผู้ให้กำเนิด ความจริงที่เหนือความคาดหมาย 
ทว่าสร้างความโล่งใจและพอใจแก่เอรากอนอย่างใหญ่หลวง

 อ้างอิง 

หมวดหมู่:วรรณกรรมแปล
หมวดหมู่:วรรณกรรมเยาวชน
หมวดหมู่:วรรณกรรมภาษาอังกฤษ
หมวดหมู่:นวนิยายแฟนตาซี
หมวดหมู่:นวนิยายเกี่ยวกับมังกร
หมวดหมู่:วรรณกรรมในปี พ.ศ. 2551
หมวดหมู่:กำเนิดนักรบมังกร